Flestum takmörkunum vegna covid verður aflétt í Svíþjóð í næstu viku. Forsætisráðherra landsins tilkynnti þetta í ávarpi í morgun.
Svíar ætla að aflétta flestum takmörkunum vegna faraldursins í næstu viku. Stjórnvöld segja þetta gert því margir séu bólusettir og að ekki sé óhóflega mikið álag á heilbrigðiskerfinu vegna veirunnar.
The announcement today is that the restrictions will be lifted from 9 February. At the same time, all employers who have staff working at home are urged to plan for a gradual return to work.
Í tilkynningunni kemur fram að takmörkunum verður aflétt níunda febrúar. Á sama tíma eru vinnuveitendur, sem eru með starfsmenn í heimavinnu, hvattir til að skipuleggja endurkomu þeirra á vinnustaðinn, sagði Magdalena Andersson, forsætisráðherra Svíþjóðar í ávarpi í morgun. Hún sagði tíma til kominn að opna samfélagið á ný. Faraldurinn væri ekki yfirstaðinn en að hann hefði breyst. Fjöldatakmarkanir verða aflagðar og sömuleiðis samskiptafjarlægð. Fólki er eindregið ráðlagt að vera heima finni það fyrir einkennum og óbólusettum er ráðlagt að forðast fjölmenni.
Fram kom í máli sænska forsætisráðherrans í morgun að yfirvöld hefðu ráðfært sig við stjórnendur heilbrigðisstofnana um allt landið. Niðurstaðan hefði verið sú að hægt verði að ráða við stöðuna þegar fullbólusettir snúi aftur út í samfélag án takmarkana. Þá sé staðan á bólusetningu góð og þeim fjölgað sem hafi þegið örvunarskammt.

Flestum takmörkunum vegna covid verður aflétt í Svíþjóð í næstu viku. 